Rádiové dievčatá

Rádiové dievčatá, v angličtine Radium Girls bola aféra v 20. rokoch 20. storočia v Spojených štátoch amerických Rádiové dievčatá boli robotníčky, ktoré na základe zákazky pre armádu natierali ciferníky hodiniek rádioaktívnymi farbami v továrni spoločnosti The U. S. Radium v Essex Country v New Jersey. Majitelia továrne a chemici používali na ochranu platne z kovu a na tvár používali masky. Robotníčky nikto o nebezpečenstve rádioaktivity neinformoval a nepoužívali radiačnú ochranu. Boli uisťované, že práca je úplne bezpečná. Ženám začali vypadávať zuby a vlasy, objavili sa zlomeniny, nádorové ochorenia. Potom, ako väčšina z nich ochorela, ich zamestnávateľ dal zdravotne vyšetriť. Zistilo sa, že v ich telách sa vyskytuje zvýšená rádioaktivita. Tieto skutočnosti im však zamestnávateľ zamlčal. Než sa robotníčkam podarilo v roku 1926 dostať prípad na súd, niekoľko z nich zomrelo. Tie, ktoré prežili, vysúdili 10 000 dolárov a 600 dolárov ročnej renty.

Odkazy v kultúre 
 Historička Claudia Clarková napísala správu o prípade a jeho širších historických dôsledkoch: Radium Girls: Women and Industrial Health Reform, 1910–1935, 1910-1935 (publikované v 1997).
 DW Gregory rozprával príbeh Grace Fryer v hre Radium Girls, ktorá mala premiéru v roku 2000 v divadle Playwrights Theatre v Madisone, New Jersey.
 Príbeh je vyrozprávaný v básni Eleanor Swansonovej Radium Girls z kolekcie A Thousand Bonds: Marie Curie and the Discovery of Radium (2003, ISBN 0-9671810-7-0)
 Príbeh je vyrozprávaný z pohľadu žien v New Jersey a Illinois v Kate Mooreovej non-fiction knihe: "Radium Girls" (2016, ISBN 1471153878) 
 Radium Girls film z 2017

Referencie

Externé odkazy 

 The Radium Girls and the Generation that brushed its Teeth with Radioactive Toothpaste anglicky
 After Glow - 90 Years Ago Workers At The Waterbury Clock Company Began Dying After Painting Radium On Clock Dials  anglicky

Aktivizmus
Jadrová technológia
Jadrová bezpečnosť
Bezpečnosť a ochrana zdravia pri práci
Choroby z povolania
Orange (New Jersey)
Rádium
20. roky 20. storočia v USA